Pistaatsiaroheline

Pistaatsiaroheline on roheline värvitoon, hele kuni keskmine kahvatu roheline, küpse pistaatsiapähkli tuuma värvus. Pistaatsiaroheline on jahedama tooniga kui laimi- või šartröösroheline, kromaatilisem salvei- või seladonirohelisest. Pistaatsiaroheliseks on kohati nimetatud ka šartröösirohelisega sarnanevat soojatoonilist rohelist, mis sarnaneb blanšeeritud pistaatsiapähklite värvusegahttp://www.harveymaria.com/Floor-Range/Pistachio-Greenhttps://shop.kl24.ee/kantpaelad-kantimispaelad-bias-elastic-binding/0/readmore/9045/&hide=1&lng=11/.

Vahel on pistaatsiarohelist peetud ka mandlirohelisekshttp://eki.ee/dict/ves/index.cgi?Q=pistaatsia&F=V, nende värvinimetuste kasutuses on palju kattuvust.

 Pildid 

 Variatsioonid 
E. F. Glocker kirjeldab oma mineraloogiaõpikus pistaatsiarohelist kui tumedat rohelist, millesse on segatud rohkelt kollast ja pisut pruuniGrundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 126, ning nimetab pistaatsiarohelisteks (pistaziengrün) järgmisi mineraale: moldaviit, peridoot ehk krüsoliit, epidoodi erim pistatsiitGrundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821.

C. F. Partington toob oma entsüklopeedias pistaatsiarohelise (pistachio green) etalonnäiteks haha (Somateria mollissima) isaslinnu rohelise kuklalaiguThe British Cyclopedia of Natural History, lk 86.

"Werner's Nomenclature of Colours" kirjeldab pistaatsiarohelist kui smaragdrohelist segatuna sidrunkollase ja väikese koguse pruuniga ning toob värvuse näideteks pirnikoore, kiviriku lehed ja oliviinikristallihttps://www.c82.net/werner/#greens. Toon on soojatooniline kollakas roheline, õunrohelisest ja rohurohelisest soojem, rohurohelisest ja oliivrohelisest heledam  Werner's Nomenclature of Colours for the Internet Age - Inspiration - Graphic Design Forum.

 Kasutamine 
Värv on kasutusel seinavärvina sisekujunduses, selles toonis toodetakse tekstiile, lõnguhttp://pood.kasitoojaam.ee/product/puuvillane-long-paris-drops-design-32/lang/et/, pabereid, majapidamistarbeid, tehnikat jne.

Koobalti- ja kroomisisaldusega rohelist pigmenti (Si4O10(OH)2Mg3 + Co3Ca + Cr2O) kasutatakse pistaatsiarohelise värvi saamisekshttps://www.heamajapood.ee/et/c/pigmendid.

 Vaata ka 
 mandliroheline
 õunroheline
 šartröösiroheline

 Viited 

Kategooria:Rohelised värvitoonid